આ પ્રકારની ફિલ્મ કોઈ નવોદિત ડિરેક્ટર માટે પણ ખૂબ જ સરળ છે. સાહિલ સંઘા તેની મર્યાદાઓ ક્યારેય નથી ઓળંગતો, પણ તે પોતાની રીતે કોઈ નવો પ્રયોગ પણ નથી કરતો અને એ કારણે જ ઇન્ટરવલ-પૉઇન્ટ અને ક્લાઇમૅક્સ એક્સાઇટમેન્ટ જગાવનારાં નથી. આ કારણે જ ફિલ્મ જોતાં લાગતું હતું કે ડિરેક્ટરનું સ્ટોરી સાથે જ બ્રેકઅપ થઈ ગયું છે. આ પ્રકારની ફિલ્મમાં ડગલે ને પગલે એવી બાબતોની હાજરી જરૂરી છે જે ફિલ્મને માણવાલાયક બનાવે. સ્ટોરીના લેખકોએ તો યશરાજ ફિલ્મ્સની લગભગ બધી ફિલ્મો જોઈને આ ફિલ્મની સ્ટોરી લખી હોય એવું લાગી રહ્યું છે. ફિલ્મમાં બધું એટલું પર્ફેક્ટ છે જે આશ્ચર્યજનક છે.